CELEX: 
Language: bg
Date: 2017-11-16 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за увеличаване на процентната стойност на бюджетните средства, отпуснати за проекти под формата на безвъзмездни средства за дейности по подпрограмата за околната среда, които са предназначени за проекти в подкрепа на опазването на природата и биологичното разнообразие съгласно член 9, параграф 4 от Регламент (ЕС) № 1293/2013 на Европейския парламент и на Съвета от 11 декември 2013 г. за създаване на Програма за околната среда и действията по климата (LIFE) и за отмяна на Регламент (ЕО) № 614/2007

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Проверката за пригодност на законодателството в областта на опазването на дивата природа
                  1
                показа явна необходимост от увеличаване на средствата за опазването на природата в ЕС. Тъй като LIFE е единственият финансов инструмент на ЕС, който е посветен изключително на опазването на околната среда и действията в областта на климата, финансираните по линия на тази програма мерки за опазване през изминалите 25 години са играли решаваща роля за опазването на природата в целия ЕС. LIFE също така послужи като катализатор за по-нататъшното финансиране на мерките за опазване на природата, включително като улесни интегрирането на политиката за опазване на природата и биологичното разнообразие в други политики на ЕС. Поради това действие 8. б) от Плана за действие за природата, хората и икономиката
                  2
                призовава за увеличаване на бюджетните ресурси, които се отпускат за безвъзмездни средства за дейности по проекти, подкрепящи опазването на природата и биологичното разнообразие в рамките на програмата LIFE.
            
            
               В член 9, параграф 3 от Регламент (ЕС) № 1293/2013 на Европейския парламент и на Съвета от 11 декември 2013 г. за създаване на Програма за околната среда и действията по климата (LIFE) и за отмяна на Регламент (ЕО) № 614/2007
                  3
                (наричан по-нататък „Регламентът за програмата LIFE“) се посочва, че най-малко 55 % от бюджетните ресурси, отпуснати за безвъзмездни средства за дейности, се определят за проекти, подкрепящи опазването на природата и биологичното разнообразие. По силата на член 9, параграф 4 на Комисията се предоставя правомощието да приема делегиран акт, за да се увеличи тази процентна стойност с максимум 10 % — това води до нов минимум от 60,5 % от бюджетните средства, които да бъдат отпуснати за проекти, подкрепящи опазването на природата и биологичното разнообразие. Условието за такова увеличение е всички средства, поискани през две последователни години чрез предложения, които попадат в приоритетната област „Природа и биологично разнообразие“ и отговарят на минималните изисквания за качество, да надвишават с повече от 20 % съответната сума за двете години, предшестващи тези години.
            
            
               Посоченото условие е изпълнено, тъй като средствата, поискани чрез проектопредложения, попадащи в приоритетната област „Природа и биологично разнообразие“ и отговарящи на минималните изисквания за качество, през 2014 и 2015 г. са надвишили с повече от 63 % общата сума, поискана през 2012 и 2013 г. чрез проектопредложения, попадащи в същата приоритетна област и отговарящи на минималните изисквания.
            
            
               При изчисляването се отчитат всички предложения за пилотни и демонстрационни проекти, проекти с най-добри практики, подготвителни проекти, проекти за техническа помощ и интегрирани проекти от приоритетната област „Природа и биологично разнообразие“, произтичащи от поканите за представяне на предложения през 2014 и 2015 г., които са постигнали поне минималната обща положителна оценка от 55 точки — приложимото към съответния момент минимално изискване за качество. През двете предшестващи години — 2012 и 2013 г., всички проекти от тази приоритетна област с положителна оценка по всички критерии са отговаряли на минималните изисквания за качество
                  4
               .
            
            
               От бюджетна гледна точка увеличението е неутрално за програмата, тъй като представлява само преминаване между две приоритетни области. За периода 2018—2020 г. увеличението на минималните ресурси, които да бъдат предназначени за проекти, подкрепящи опазването на природата и биологичното разнообразие, съответства на около 46,7 милиона евро, а за всички дейности, посветени на опазването на природата и биологичното разнообразие, взети заедно — на приблизително 55,4 милиона евро.
            
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               (1)Подготвителна работа, включително консултации със заинтересованите страни
            
            
               Необходимостта от увеличаване на финансирането чрез проекти по LIFE с акцент върху природата и биологичното разнообразие бе потвърдена от долупосочените документи, които бяха предмет на обстойни консултации.
            
            
               а)Проверка за пригодност на Директивата за птиците и Директивата за местообитанията
            
            
               Проверката за пригодност на Директивата за птиците и Директивата за местообитанията обхвана обширно събиране на данни и консултация с много заинтересовани страни на ниво държави членки и ЕС, включително 12-седмична обществена консултация, която привлече безпрецедентен интерес, като бяха получени над 552 000 отговора. Една от основните констатации в резултат от проверката за пригодност беше, че ограничените налични средства винаги се възприемат като сериозна пречка за изпълнението на мерките, тъй като всички необходими дейности изискват време и съответно финансиране
                  5
               . Чрез проверката за пригодност се подчертава значението на LIFE за изпълнението на „Натура 2000“, а именно, че освен по програма LIFE не се заделят средства специално за природата и биологичното разнообразие от другите фондове на ЕС, като по всичко личи, че тази липса не може да бъде запълнена чрез национално съфинансиране. Проверката за пригодност на Директивата за птиците и Директивата за местообитанията доведе до приемането на гореспоменатия План за действие за природата, хората и икономиката.
            
            
               б)Междинен преглед на стратегията на ЕС за биологичното разнообразие до 2020 г.
                  6
               
            
            
               Повечето от фактическата информация, използвана в междинния преглед, е резултат от проведената консултация на тази тема (напр. срещите на ръководителите на органите за опазване на природата и на координационната група за биологично разнообразие и околна среда, в която участват държавите членки и основните групи заинтересовани страни)
                  7
               .
            
            
               В междинния преглед се потвърждава фактът, че проектите по LIFE, посветени на опазването на природата и биологичното разнообразие, са ефективни инструменти за подобряване на това опазване.
            
            
               в)Външно независимо проучване в подкрепа на междинната оценка на LIFE
                  8
               
            
            
               Външният независим междинен преглед, извършен между март 2016 г. и януари 2017 г., се опира на следното:
            
            
               инструменти за оценка на качество, включително анализ на налични документи, интервюта, проучвания сред заинтересованите страни и обществена консултация, проведена в продължение на 12 седмици
                  9
               , както и 
            
         
         
            
               инструменти за количествена оценка въз основа на базата данни с показатели и базата данни за проекти по LIFE, които до голяма степен включват проекти по LIFE+, както и инструментите за обработка на данни, предназначени за управление на предложенията и проектите по LIFE.
            
            
               Във външния независим междинен преглед се изтъква, че в рамките на програмата LIFE европейската добавена стойност е най-видима в проектите за опазване на природата
                  10
                и в интегрираните проекти, обхващащи подпрограмата за околната среда и тази за действията по климата. Препоръчва се при промени в разпределянето на финансовите средства в рамките на програмата този аспект да бъде взет предвид.
            
            
               г)Конкретна подготвителна работа
            
            
               В действие 8. б) от Плана за действие за природата, хората и икономиката, който се основава на проверката за пригодност на Директивата за птиците и Директивата за местообитанията, е обявено 10 %-но увеличение на бюджета по програмата LIFE, предназначен за проекти, подкрепящи опазването на природата и биологичното разнообразие, като същевременно общият бюджет на програмата остава непроменен.
            
            
               Условието за посоченото в член 9, параграф 4 от Регламент за програмата LIFE предоставяне на правомощието за приемане на делегиран акт, с който да се увеличи с максимум 10 % заделянето на бюджетни ресурси за безвъзмездни средства за дейности, предназначени за проекти, подкрепящи опазването на природата и биологичното разнообразие, е свързано с действително увеличение на търсене на средства чрез проектопредложения с необходимото качество. Следователно самото условие предполага анализ на търсенето
                  11
               . Това означава, че горепосочените консултации и явното увеличение на търсенето на средства за проекти от приоритетната област „Природа и биологично разнообразие“ потвърждават искането за увеличение на възможностите за финансиране от страна на съответните заинтересовани страни.
            
            
               д)Използване на експертни мнения
            
            
               Проверката за пригодност на Директивата за птиците и Директивата за местообитанията
                  12
               , както и докладът за външния независим междинен преглед на LIFE, са извършени с помощта на независими външни експерти.
            
            
               През периода 4—18 октомври 2017 г. окончателният проект на настоящия делегиран акт бе предоставен на експертите от държавите членки в рамките на Съвместната експертна група по LIFE 2014—2020 към ГД „Околна среда“ и ГД „Действия по климата“
                  13
               .
            
            
               (2)Пригодност и опростяване на законодателството
            
            
               Предложението е неутрално по отношение на опростяването, тъй като то предвижда само увеличаване на бюджета за проекти от една приоритетна област и намаляване на бюджета за друга такава.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               (1)Правно основание
            
            
               Правното основание на настоящия делегиран акт е член 9, параграф 4 във връзка с параграф 3 от Регламент за програмата LIFE. Член 9, параграф 4 от Регламент за програмата LIFE гласи: „На Комисията се предоставя правомощието да приема делегирани актове в съответствие с член 29 във връзка с увеличаване на процентната стойност, посочена в параграф 3 от настоящия член, с максимум 10 %, при условие че всички средства, поискани през две последователни години чрез предложения, които попадат в приоритетната област „Природа и биологично разнообразие“ и отговарят на минималните изисквания за качество, надвишават с повече от 20 % съответната сума за двете години, предшестващи тези години.“ С оглед на изпълнението на посочените в тази разпоредба условия, поради явната необходимост от допълнителни средства за опазването на природата и биологичното разнообразие, подчертана в неотдавнашната проверка за пригодност на законодателството в областта на опазването на дивата природа, и заради особено видимата европейска добавена стойност на проектите за опазване на природата, изтъкната във външно независимо проучване в подкрепа на междинната оценка на LIFE, се предлага увеличаване на средствата.
            
            
               (2)Други правни елементи
            
            
               Поради недвусмисленото изпълнение на изричните и ясни изисквания на правното основание не е необходимо да се вземат предвид други правни елементи.
            
            
               4.ОТРАЖЕНИЕ ВЪРХУ БЮДЖЕТА 
            
            
               Изменя се финансовото програмиране за подпрограмата за околната среда. Тези изменения нямат отражение върху бюджета. Финансирането на опазването на биологичното разнообразие и природата (бюджетна статия 07 02 02) се увеличава с приблизително 55,4 милиона евро за периода 2018—2020 г. Със същия размер се намалява бюджетът за статиите 07 02 01 (Околна среда и ресурсна ефективност — ENV) и 07 02 03 (Управление и информация, свързани с околната среда — GIE)
                  14
                
            
            
               Въпреки намаленията по бюджетните статии за ENV и GIE не се очаква спад във възможностите за финансиране на проекти в рамките на тези статии. Това се дължи на два смекчаващи обстоятелства:
            
            
               През периода 2018—2020 г. общият бюджет за проекти по LIFE се увеличава всяка година;
            
            
               Съгласно член 20, параграф 1, буква в) от Регламента за програмата LIFE за периода 2018—2020 г. размерът на съфинансирането за повечето проекти по ENV и GIE ще бъде намален от 60 на 55 %. Това означава, че въпреки намалението на общата вноска на ЕС за проекти по LIFE общата сума, която се инвестира в проекти по LIFE, вероятно ще се запази на същото ниво или ще се повиши.
            
         
         
            
            
               Таблица I
            
            
               Изчисление на повишеното търсене на средства за опазването на природата и биологичното разнообразие през 2014 и 2015 г. спрямо търсенето през 2012 и 2013 г. 
            
            
                     
                        Общ размер на средства, поискани през две последователни години чрез предложения, които попадат в приоритетната област „Природа и биологично разнообразие“ и отговарят на минималните изисквания за качество, спрямо съответния размер за двете предшестващи години (член 9, параграф 4 от Регламента за програмата LIFE) 
                     
                     
                        В рамките на многогодишната работна програма LIFE за периода 2014—2017 г., която е приложима за референтните 2014 и 2015 г., формулировката „отговарят на минималните изисквания за качество“ означава, че е било необходимо предложенията да са постигнали положителна оценка по всички критерии от вида „да/не“ и минималната обща положителна оценка от 55 точки. В рамките на правилата за LIFE+, приложими за двете предшестващи години — 2012 и 2013 г., формулировката означава, че е било необходимо предложенията да са постигнали положителна оценка по всички критерии от вида „да/не“. Не е имало минимална обща положителна оценка.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Години 
                     
                  
                  
                     
                        Сума в евро
                     
                  
                  
                     
                         Проекти за опазване на природата и биологичното разнообразие
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Традиционни пилотни и демонстрационни проекти, и проекти с най-добри практики от приоритетната област „Природа и биологично разнообразие“
                     
                  
               
                     
                  
                  
                     
                        33 385 324
                     
                  
                  
                     
                        Интегрирани проекти от приоритетната област „Природа и биологично разнообразие“
                     
                  
               
                     
                  
                  
                     
                        238 149
                     
                  
                  
                     
                        Проекти за техническа помощ от приоритетната област „Природа и биологично разнообразие“
                     
                  
               
                     
                  
                  
                     
                        1 614 641
                     
                  
                  
                     
                        Подготвителни проекти от приоритетната област „Природа и биологично разнообразие“
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Традиционни пилотни и демонстрационни проекти, както и проекти с най-добри практики от приоритетната област „Природа и биологично разнообразие“
                     
                  
               
                     
                  
                  
                     
                        33 985 434
                     
                  
                  
                     
                        Интегрирани проекти от приоритетната област „Природа и биологично разнообразие“
                     
                  
               
                     
                  
                  
                     
                        100 000
                     
                  
                  
                     
                        Проекти за техническа помощ от приоритетната област „Природа и биологично разнообразие“
                     
                  
               
                     
                  
                  
                     
                        569 330
                     
                  
                  
                     
                        Подготвителни проекти от приоритетната област „Природа и биологично разнообразие“
                     
                  
               
                     
                        Общо средства за 2014 и 2015 г.
                     
                  
                  
                     
                        583 589 761
                     
                  
                  
                     
                        Търсене на средства чрез проектопредложения от приоритетната област „Природа и биологично разнообразие“
                     
                  
               
                     
                  
                  
                     
                  
                  
                     
                  
               
                     
                        Години 
                     
                  
                  
                     
                        Сума в евро
                     
                  
                  
                     
                        Проекти за опазване на природата и биологичното разнообразие
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Проекти за опазване на природата
                     
                  
               
                     
                  
                  
                     
                        11 765 589
                     
                  
                  
                     
                        Проекти за опазване на биологичното разнообразие
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Проекти за опазване на природата
                     
                  
               
                     
                  
                  
                     
                        22 056 955
                     
                  
                  
                     
                        Проекти за опазване на биологичното разнообразие
                     
                  
               
                     
                        Общо средства за 2012 и 2013 г.
                     
                  
                  
                     
                        357 797 910
                     
                  
                  
                     
                        Сума, съответстваща на търсенето на средства чрез проектопредложения за опазване на природата и биологичното разнообразие по LIFE+
                     
                  
               
                     
                  
                  
                     
                  
                  
                     
                  
               
                     
                        Разлика между търсенето през двете последователни години 2014 и 2015 и търсенето през двете предшестващи години — 2012 и 2013
                     
                  
               
                     
                        Общо разлика в евро
                     
                  
                  
                     
                        225 791 851
                     
                  
                  
                     
                        Увеличение на търсенето през 2014 и 2015 г. спрямо търсенето, установено през 2012 и 2013 г.
                     
                  
               
                     
                        Общо разлика в %
                     
                  
                  
                     
                        63 %
                     
                  
                  
                     
                         
                     
                  
               
            
            
               Таблица II
            
            
               Финансово програмиране за 2014—2020 г. за статии 07 02 01, 07 02 02 и 07 02 03
            
            
                     
                        Ред
                     
                  
                  
                     
                        Описание
                     
                  
                  
                     
                        2014 г.
                     
                  
                  
                     
                        2015 г.
                     
                  
                  
                     
                        2016 г.
                     
                  
                  
                     
                        2017 г.
                     
                  
                  
                     
                        2018 г.
                     
                  
                  
                     
                        2019 г.
                     
                  
                  
                     
                        2020 г.
                     
                  
               
                     
                        07 02 01
                     
                  
                  
                     
                        Принос за преминаване към по-екологосъобразна икономика с по-ефективно използване на ресурсите и за разработване и прилагане на политиката и законодателството на Съюза в областта на околната среда (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Спиране и обръщане процеса на загуба на биологично разнообразие (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Подкрепа за по-добро управление, свързано с околната среда, и по-добра информация на всички равнища (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 16.11.2017 година
            
            
               за увеличаване на процентната стойност на бюджетните средства, отпуснати за проекти под формата на безвъзмездни средства за дейности по подпрограмата за околната среда, които са предназначени за проекти в подкрепа на опазването на природата и биологичното разнообразие съгласно член 9, параграф 4 от Регламент (ЕС) № 1293/2013 на Европейския парламент и на Съвета от 11 декември 2013 г. за създаване на Програма за околната среда и действията по климата (LIFE) и за отмяна на Регламент (ЕО) № 614/2007
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 1293/2013 на Европейския парламент и на Съвета от 11 декември 2013 г. за създаване на Програма за околната среда и действията по климата (LIFE) и за отмяна на Регламент (ЕО) № 614/2007
                  15
               , и по-специално член 9, параграф 4 от него,
            
            
               като има предвид, че:
            
            
               (1)Условията за увеличаване с максимум 10 % на процентната стойност на бюджетните средства, които са предназначени за проекти в подкрепа на опазването на природата и биологичното разнообразие, посочени в член 9, параграф 3 от Регламента за програмата LIFE, са изпълнени, тъй като всички средства, поискани през две последователни години чрез предложения, които попадат в приоритетната област „Природа и биологично разнообразие“ и отговарят на минималните изисквания за качество, надвишават с повече от 20 % съответната сума за двете години, предшестващи тези години.
            
         
         
            
               (2)С оглед на заключенията от проверката за пригодност на директивите за опазване на природата
                  16
                във връзка с необходимостта от увеличаване на наличните средства за по-доброто изпълнение на директивите и действие 8 от Плана на Комисията за действие за природата, хората и икономиката
                  17
                Комисията реши да увеличи 55-те % от бюджетните ресурси, заделени за проекти под формата на безвъзмездни средства за дейности по подпрограмата за околната среда, които попадат в приоритетната област „Природа и биологично разнообразие“.
            
            
               (3)Не се очаква увеличението на процентната стойност на бюджетните средства за приоритетната област „Природа и биологично разнообразие“ да доведе до намаляване на ресурсите, предназначени за проекти, които се финансират по другите приоритетни области на подпрограмата за околната среда, тъй като се планира увеличение на годишния финансов пакет за изпълнението на програмата LIFE за 2018—2020 г. и намаление на процента на съфинансиране от ЕС за повечето безвъзмездни средства за дейности от други приоритетни области от 60 на 55 %,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Член 9, параграф 3 от Регламента за програмата LIFE се заменя със следното: „Най-малко 60,5 % от бюджетните ресурси, отпуснати за проекти под формата на безвъзмездни средства за дейности по подпрограмата за околната среда, са определени за проекти, подкрепящи опазването на природата и биологичното разнообразие.“
            
            
               Член 2
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 16.11.2017 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        Работен документ на службите на Комисията SWD(2016) 472 final от 16 декември 2016 — „Проверка за пригодност на законодателството на ЕС в областта на опазването на дивата природа (Директива за птиците и Директива за местообитанията): Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици и Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна (наричан по-нататък „Работен документ за проверка за пригодност“), стр. 39. 
               
               
                  
                     (2)
                  
                        COM(2017) 198 final от 27 април 2017 г. — Съобщение на Комисията до Европейския парламент, Съвета, Европейския икономически и социален комитет и Комитета на регионите „План за действие за природата, хората и икономиката“, стр. 7, 
                  http://ec.europa.eu/environment/nature/legislation/fitness_check/action_plan/communication_en.pdf
                   
               
               
                  
                     (3)
                  
                        OВ L 347, 20.12.2013 г., стр. 185.
               
               
                  
                     (4)
                  
                        Изчислението е указано в таблица I.
               
               
                  
                     (5)
                  
                        Работен документ за проверка за пригодност, стр. 19—20; приложение ІІ към Работния документ за проверка за пригодност, стр. 101—113.
               
               
                  
                     (6)
                  
                        Доклад на Комисията до Европейския парламент и Съвета COM(2015) 478 final от 2.10.2015 г. — Средносрочна оценка на стратегията на ЕС за биологичното разнообразие до 2020 г.
               
               
                  
                     (7)
                  
                        Средносрочна оценка на стратегията на ЕС за биологичното разнообразие до 2020 г., параграф 94.
               
               
                  
                     (8)
                  
                        Подкрепа за външен независим доклад за междинния преглед на LIFE, окончателен доклад, Ecorys, март 2017 г. (наричан по-нататък „външен независим междинен преглед“), https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        стр. 38 и сл., 50—53, 350 и сл.
               
               
                  
                     (11)
                  
                        Вж. таблица I.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        За повече подробности вж. таблица ІІ.
               
               
                  
                     (15)
                  
                        ОВ L 347, 20.12.2013 г., стр. 185 (наричан по-нататък „Регламентът за програмата LIFE“). 
               
               
                  
                     (16)
                  
                        SWD(2016) 472 final (Работен документ на службите на Комисията: Проверка за пригодност на законодателството на ЕС в областта на опазването на дивата природа (Директива за птиците и Директива за местообитанията).
               
               
                  
                     (17)
                  
                        COM(2017) 198 final и SWD (2017) 139 final (План за действие на ЕС за природата, хората и икономиката).